EkBass/fiwiki-20250220-pages-articles huggingface dataset:
Petri Ylikoski

Petri Kullervo Ylikoski (s. 1969) on suomalainen filosofi. Hän toimii tieteen ja teknologian tutkimuksen professorina sekä yhteiskuntatieteiden filosofian huippuyksikön varajohtajana Helsingin yliopistossa. Hän on vuosina 2015-2020 työskennellyt myös vierailevana professorina Linköpingin yliopistossa Ruotsissa. Ylikoski on valmistunut Helsingin yliopistosta käytännöllisen filosofian alalta valtiotieteen tohtoriksi vuonna 2001. Hänen englanninkielinen väitöskirjansa (2001) oli otsikoitu Understanding interests and causal explanation. Sittemmin hän tuli Helsingin yliopiston käytännöllisen filosofian dosentiksi. Ylikoski toimi filosofian määräaikaisena professorina Tampereen yliopiston Historiatieteen ja filosofian laitoksella vuodesta 2007 vuoden 2010 loppuun. Hänen erikoisalansa ovat tieteenfilosofia (erityisesti yhteiskuntatieteiden filosofia, biologian filosofia ja tieteellisen selittämisen teoria), tieteentutkimus, sosiaalinen tietoteoria, sosiaalinen ontologia ja argumentaatioteoria. Helsingin yliopisto: Petri Ylikoski Ylikoski on toiminut Suomen Kulttuurirahaston hallituksessa vuodesta 2017. == Teoksia == (vain osa) * * == Lähteet == == Aiheesta muualla == * Petri K. Ylikoski (researchportal.helsinki.fi) * Petri Ylikosken Google Scholar -profiili (scholar.google.com) * Petri Ylikoski. University of Helsinki, Department of Sociology (researchgate.net) * *Ylikoski, Petri: Tieteenfilosofian naturalistinen käänne. niin & näin 3/1996, 20–26. Luokka:Suomalaiset filosofit Luokka:Tampereen yliopiston professorit Luokka:Helsingin yliopiston professorit Luokka:Vuonna 1969 syntyneet Luokka:Elävät henkilöt Luokka:Suomalaiset professorit
Finding Beauty in Negative Spaces

__NOTOC__ Finding Beauty in Negative Spaces on Seetherin neljäs studioalbumi vuodelta 2007. Albumi julkaistiin Etelä-Afrikassa 19. lokakuuta 2007, ja maailmanlaajuisesti 23. lokakuuta 2007. Albumi nousi Yhdysvalloissa Billboard 200 -listan yhdeksännelle sijalle. Albumin "Careless Whisper" on cover-versio George Michaelin ja Andrew Ridgeleyn Wham!-duobändin kappaleesta "Careless Whisper". == Kappaleet == # # # # # # # # # # # # # # == Kokoonpano == * Shaun Morgan – laulu, kitara * Dale Stewart – basso, taustalaulu * John Humphrey – rummut == Arvostelut == * Metacritic: 39/100Metacritic: Reviews for Finding Beauty in Negative Spaces by Seether * Allmusic: Allmusic review * Rolling Stone: Rolling Stone: Album review * Rumba: negatiivinenRumba: Levyarvio * Soundi: Soundi: Levyarvio == Lähteet == Luokka:Seetherin albumit Luokka:Vuoden 2007 albumit
Nate Adams

Nate Adams (oik. Nathaniel Adams; s. 29. maaliskuuta 1984) on yhdysvaltalainen freestyle motocross -kuljettaja. Hän on voittanut sarjan kolme kertaa vuosina 2004, 2009 ja 2010. Hänellä on myös monia X Games -mitaleita ja hän on edelleen ainut ajaja, joka on pystynyt voittamaan Travis Pastranan freestylessa. Adams tunnetaan yhtenä pitkäjänteisimmistä ja parhaista kuljettajista kautta aikojen. Hän on loukkaantunut monta kertaa vakavasti kaaduttuaan pyörällään. Yrittäessään ensimmäistä backflipiään Adams laskeutui mahalleen ja jäi oman pyöränsä alle, koska rotaatio ei toiminut. Adams kuitenkin kuntoutui tästäkin ja opetteli backflipin Travis Pastranan avustuksella. == Aiheesta muualla == * Virallinen sivusto Luokka:Yhdysvaltalaiset autourheilijat Luokka:Vuonna 1984 syntyneet Luokka:Elävät henkilöt
Bafétimbi Gomis

Bafétimbi "Bafé" Gomis (s. 6. elokuuta 1985 La Seyne-sur-Mer, Ranska) on ranskalainen jalkapalloilija. Hän edustaa Englannin Valioliigassa pelavaa Swansea Cityä. Hän on pelipaikaltaan hyökkääjä. __notoc__ == Ura == Vuonna 2004 Gomis nousi ensi kertaa Saint-Étiennen edustusjoukkueeseen. Ensimmäisellä kaudellaan edustusjoukkueessa hän pelasi 13 ottelua ja teki niissä 2 maalia. Seuraavalla heikosti alkaneella kaudella Gomis lainattiin loppukauden mittaisella sopimuksella Troyesiin. Onnistuneen lainapestin jälkeen, 13 ottelua ja 6 maalia, hän palasi takaisin kasvattajaseuraansa. Kaudella 2006–2007 Gomis nosti tasoaan ja teki 30 ottelussa 10 maalia. Tahti kiihtyi seuraavalla kaudella kun hän teki 16 maalia 35 ottelussa. Tämän jälkeen hän oli muun muassa eri englantilaisseurojen tarkkailussa, kuten esimerkiksi Newcastlen. Muiden joukkueiden kiinnostuksesta huolimatta Gomis päätti jäädä Saint-Étienneen. 29\. heinäkuuta 2009 Gomis siirtyi Lyoniin 13 miljoonan euron siirtosummalla ja sopimus oli pituudeltaan viisivuotinenLyon agree deal to sign Gomis from St Etienne ESPN. Viitattu 9.10.2009. . Hän voitti Ranskan cupin ja supercupin 2012. Hän pelasi Lyonissa viiden kauden aikana 178 Ranskan pääsarjan ottelua, joissa teki 64 maalia. Hän siirtyi ilmaisella siirrolla Swansea Cityyn kesällä 2014. ===Maajoukkue=== Gomis sai ensi kertaa kutsun Ranskan maajoukkueeseen 18. toukokuuta 2008. Hän onnistui ensimmäisenä Zinédine Zidanen jälkeen tekemään maajoukkuedebyytissään 2 maalia. Tämä tapahtui 27. toukokuuta 2008 ottelussa Ecuadoria vastaan. Gomis valittiin myös mukaan Ranskan joukkueeseen vuoden 2008 EM-kilpailuihin. Hän pelasi kisoissa kaksi ottelua. Kaikkiaan hän on pelannut 12 maaottelua, viimeksi kesäkuussa 2013. == Lähteet == == Aiheesta muualla == * Bafétimbi Gomisin tilastot Ranskan liigan virallisella sivustolla Luokka:Ranskalaiset jalkapalloilijat Luokka:Vuonna 1985 syntyneet Luokka:Elävät henkilöt
.ge

.ge on Georgian Internet-maatunnus. Se otettiin käyttöön vuonna 1992. Sen rekisteröinnit avataan suoraan heti. Georgian maatunnuksiin on saatavilla myös erilaisia etuliitteitä, kuten esimerkiksi .com.ge. ge ge
Otar Tšiladze

Otar Tšiladze (, 20. maaliskuuta 1933 – 1. lokakuuta 2009) oli georgialainen kirjailija, jolla oli merkittävä rooli georgiankielisen proosakirjallisuuden elvyttämisessä Stalinin valtakauden jälkeen. Luonteenomaista hänen romaaneilleen on sumerilaisen ja helleenisen mytologian yhdistyminen nykyajan georgialaisen intellektuellin ahdinkoon. == Elämäkerta == Tšiladze syntyi Sighnaghissa Kakhetin maakunnassa silloisen Georgian SNT:n itäosassa. Hän valmistui Tbilisin valtionyliopistosta journalistiksi vuonna 1956. Hän julkaisi ensimmäiset teoksensa, pääosin runoutta, 1950-luvulla. Samaan aikaan hän kirjoitti johtaville lehdille Tbilisissä. Tšiladzesta tuli suosittu useiden pitkien ja tunnelmallisten romaanien myötä, kuten Gzaze erti katsi midioda (, "mies kulki tietä pitkin", 1972–1973), Qovelman tšemman mpovnelman (, "kaikki jotka löytävät minut", 1976) ja Avelumi (, 1995). Hän toimi Mnatobi-kirjallisuuslehden päätoimittajana vuodesta 1997 lähtien ja julkaisi myös useita runo- ja näytelmäkokoelmia. Hänelle myönnettiin Šota Rustavelin valtionpalkinto vuonna 1983 ja Georgian valtionpalkinto vuonna 1993. Tšiladze kuoli pitkään sairauteen lokakuussa 2009. Hänet haudattiin Mtatsmindan pantheoniin Tbilisissä. Hänen isoveljensä Tamaz Tšiladze on myös kirjailija. == Lähteet == == Aiheesta muualla == *Otar Chiladze . Dictionary of Georgian National Biography Luokka:Georgialaiset kirjailijat Luokka:Vuonna 1933 syntyneet Luokka:Vuonna 2009 kuolleet
.no

.no on Norjan maakohtainen verkkotunnus (ccTLD). Se otettiin käyttöön vuonna 1983. Tunnusta on hallinnoinut vuodesta 1987 Uninett, joka on valtion tutkimus- ja opetusverkoista vastaava valtionyritys. 20\. marraskuuta 2014 .no-maatunnuksen alle oli rekisteröitynä 647 000 tunnusta. == Lähteet == == Aiheesta muualla == * norid.no - Uninett:n kotisivut no no sv:Toppdomän#N
Mitchel Musso (albumi)

__NOTOC__ Mitchel Musso on samannimisen laulajan Mitchel Musson ensimmäinen studioalbumi, jonka julkaisi Walt Disney Records.Mitchel Musso Walt Disney Records Viitattu 9.10.2009 Se ilmestyi kauppoihin 2. kesäkuuta 2009 Yhdysvalloissa.Mitchel Musso Allmusic Viitattu 9.10.2009 Britanniassa albumi julkaistiin 24. elokuuta.Mitchel Musso hmv.com Viitattu 9.10.2009 Albumi ylsi Yhdysvalloissa Billboard 200 -listan sijalle 19. == Kappaleet == # # # # # # # # # # # # # (bonusraita) == Kokoonpano == Levyllä vieraili useita muusikkoja pääartistin lisäksi. * Mitchel Musso – laulu, taustalaulu * Dwight A. Baker – rummut * James Bourne – taustalaulu * Andreas Carlsson – kitara * Randy Cooke – rummut * Simon Curtis – taustalaulu * Eddie Galan – taustalaulu * David Krauklis – rummut * Kenny Livingston – rummut * Mason Musso – taustalaulu * Tim Pagnotta – kitara, kosketinsoitin * Brett Rosenberg – kitara * Curt Schneider – syntetisaattori, basso * Blair Sinta – rummut * Greg Suran – basso, kitara * Graham Ward – rummut * Bruce Watson – kitara == Arvostelut == * Allmusic: Allmusic review == Lähteet == Luokka:Vuoden 2009 esikoisalbumit Luokka:Yhdysvaltalaiset popalbumit
Seppo Nuuttila

Seppo ”Nitti” Nuuttila (9. lokakuuta 1939 Tampere – 1. lokakuuta 2020 Mäntsälä) oli suomalainen urheiluvalmentaja. Hän oli koulutukseltaan liikuntateknikko. Nuuttila toimi useiden eri urheiluliittojen valmennuspäällikkönä. Hän oli Urheiluliiton valmennuspäällikkö 1971–1975, kun Juha Väätäinen, Lasse Virén ja Pekka Vasala olivat kansainvälisen uransa huipulla. Nuuttila valittiin uudelleen Suomen Urheiluliiton valmennuksen ja koulutuksen johtajaksi Martti Vainion doping-käryn jälkeen vuonna 1985. Hän on ollut myös monen eri lajin huippu-urheilijoiden henkilökohtainen valmentaja. Hänen valmennettaviaan olivat muun muassa Pertti Karppinen, Pauli Kiuru, Katariina Ebeling, Ghita Jarlström, Magnus Lönnqvist, Pontus Jäntti ja Olli Rahnasto. Nuuttila toimi Suomen urheiluliiton ohella valmennuspäällikkönä myös Soutuliitossa ja päävalmentajana Suomen kanoottiliitossa. Hän oli myös perustamassa Suomen triathlonliittoa. == Lähteet == Luokka:Suomalaiset urheiluvalmentajat Luokka:Vuonna 1939 syntyneet Luokka:Vuonna 2020 kuolleet
Swedish Match

Swedish Match AB on ruotsalainen tupakkayhtiö, jonka pääkonttori sijaitsee Tukholmassa. Yhtiö valmistaa nuuskaa, sikareita, purutupakkaa ja sytytintuotteita. == Historia == Swedish Matchin historia alkaa vuodesta 1915, jolloin tupakkamonopoli AB Svenska Tobaksmonopolet perustettiin. Svenska Tändsticks AB perustettiin vuonna 1917. Swedish Matchin nykyinen tupakkaliiketoiminta on peräisin Svenska Tobaksmonopoletilta ja tulitikkuvalmistus Svenska Tändsticksiltä. Vuonna 1992 Ruotsin valtion ja Volvon pääosin omistama Procordia hankki omistukseensa Swedish Matchin liiketoiminnan, minkä jälkeen yhtiön toiminnot sulautettiin Procordian liiketoimintaan. Vuonna 1994 kaikki loputkin jäljelle jääneet alat yhdistettiin ja annettiin Swedish Matchin hoidettavaksi. Swedish Matchin suuromistajia 1990-luvulla olivat Volvo ja Ruotsin valtio. Vuonna 1993 Volvo Group omisti yhtiön osakkeista 73 prosenttia. Volvon omistus Swedish Matchista kasvoi entisestään, ja vuonna 1994 Volvo osti loputkin yhtiön osakkeista kasvattaen omistuksensa sataan prosenttiin. Vuonna 1996 Volvossa päätettiin Swedish Matchin listaamisesta Tukholman pörssiin. Yhtiössä toteutettiin mittava organisaatiouudistus vuoden 1997 alussa. Kaikki erillään olleet toiminnot sulautettiin Swedish Match -nimen alle. Vuoden 1997 aikana Swedish Match osti tupakkayhtiö R. J. Reynoldsin liiketoiminnan Suomessa. == Liiketoiminta == Skandinavian nuuskamarkkinoilla Swedish Match on markkinajohtaja, minkä lisäksi sillä on vahva asema myös Yhdysvaltain markkinoilla. Nuuskassa yhtiön päämarkkinat ovat Ruotsissa ja Norjassa, missä sen päätuotemerkkejä ovat muun muassa General, Göteborgs Rapé, Kronan (Ruotsissa) sekä G.3 ja Nick and Johnny (Norjassa). Swedish Match pitää toista sijaa massamarkkinoille tarkoitetuissa sikareissa Yhdysvalloissa ja on suurin purutupakan valmistaja. Yhtiö tuottaa sikareita Dominikaanisessa tasavallassa ja Alabamassa. Purutupakkaa se valmistaa puolestaan Kentuckyssa ja Tanskassa. Sytyttimissä ja tulitikuissa Swedish Match on maailman johtava valmistaja ja jakelija. Tulitikut yhtiö valmistaa Ruotsissa ja Brasiliassa. Sytyttimien valmistuspaikat sijaitsevat Filippiineillä, Alankomaissa ja Brasiliassa. == Lähteet == == Aiheesta muualla == * Swedish Match Luokka:OMX Stockholm 30 -indeksi Luokka:Tupakkayhtiöt Luokka:Ruotsalaiset teollisuusyritykset Luokka:Ruotsalaiset pörssiyhtiöt Luokka:OMX Nordic 40 -indeksi
Kulutussota

Kulutussota on sodankäynnin muoto, jossa pyritään aiheuttamaan viholliselle niin suuria materiaali- ja henkilötappioita, että se ei lopulta pysty enää jatkamaan taistelua tehokkaasti. Käytännössä kulutussodassa myös omat tappiot ovat nousseet erittäin suuriksi.Malkki ym. ==Katso myös== * Näännytyssota ==Lähteet== * ===Viitteet=== Luokka:Sodankäynnin strategia
Rugby-7

Rugby-7 on rugby-pelin muoto, jossa kummallakin joukkueella on kentällä kerralla seitsemän pelaajaa tavanomaisen 13 tai 15 pelaajan sijaan. Lajia pelataan sekä rugby unioniin että rugby leagueen pohjautuvilla säännöillä. Näistä vanhempi ja suositumpi, rugby unioniin pohjautuva peli on olympialaji Rio de Janeiron kesäolympialaisista 2016 alkaen. Kansainvälinen olympiakomitea päätti asiasta Kööpenhaminassa 9. lokakuuta 2009. Rugby-7:n juuret ovat Skotlannin Melrosessa, jossa on jo vuodesta 1883 alkaen järjestetty vuosittain Melrose Sevens -turnaus. Lajin merkittävimpiä maajoukkueturnauksia ovat Rugby World Cup Sevens ja IRB Sevens World Series. Laji kuuluu myös muun muassa Kansainyhteisön kisojen ohjelmaan. Seitsenmiehistä rugbya pelataan pääasiassa samoilla säännöillä ja samankokoisella kentällä kuin rugby unionia. Peliaika on kuitenkin 2 × 7 minuuttia rugby unionin 80 minuutin sijaan. Turnauksen loppuottelun peliaika on joissain tapauksissa 20 minuuttia. ==Maailmanmestaruuskilpailut== Lajin maailmanmestaruuskilpailut, Rugby World Cup Sevens, on järjestetty neljän vuoden välein vuodesta 1993 lähtien. Fidži on voittanut mestaruuden 1997 ja 2005, Uusi-Seelanti 2001 ja 2013, Englanti 1993 ja Wales 2009. Australia on hävinnyt loppuottelun kaksi kertaa. Muut mitaleille yltäneet maat ovat olleet Irlanti, Etelä-Afrikka, Samoa, Argentiina ja Kenia. Naisten MM-kilpailut järjestettiin ensimmäisen kerran 2009, jolloin mestaruuden voitti Australia. Vuonna 2013 mestaruuden voitti Uusi-Seelanti. Muut mitaleille yltäneet maat ovat olleet Yhdysvallat, Etelä-Afrikka. Kanada ja Espanja. == Lähteet == == Aiheesta muualla == *Kansainvälisen rugbyliiton sivusto *Suomen Rugbyliiton sivusto * Luokka:Seulonnan keskeiset artikkelit
Heikki Rantanen

Heikki Rantanen (s. 18. tammikuuta 1960 Jämsä) on suomalainen näyttelijä. Hän on työskennellyt muun muassa Oulun ja Lappeenrannan kaupunginteattereissa ja tehnyt lukuisia vierailuja eri teattereihin muun muassa Rovaniemellä, Kemissä, Porissa ja Lahdessa, 1990-luvun puolivälistä asti freelancerinä. Hän oli Jussi-ehdokkaana pääosastaan Kai Lehtisen elokuvassa Umur (2002). Rantanen on näytellyt muun muassa elokuvissa Joki (2001), Umur (2002), Raid (2003), Nousukausi (2003) ja Täällä Pohjantähden alla (2009). Uraan mahtuu myös televisiosarjoja kuten Tahdon asia, Jumalan kaikki oikut, Tie Eedeniin ja Tellus. Rantanen hankki nuoruudessaan metallialan koulutuksen tarkoituksenaan hakeutua paperikoneasentajaksi ulkomaille. Sattumien kautta elämänuraksi valikoitui näyttelijäntyö. == Filmografia == * Rakastin epätoivoista naista (1999) * Joki (2001) * Umur (2002) * Nousukausi (2003) * Raid (2003) * Espoon viimeinen neitsyt (2004) * Arvon veli (2004) * Kaksipäisen kotkan varjossa (2005) * Vaivaiskoivut (2006) * Il prossimo tuo (2006) * Mies (2007) * Perintö (2008) * Pohjoinen ulottuvuus (2008) * Maanmittari (2008) * Täällä Pohjantähden alla (2009) * Touch (2010) * 3 Simoa (2012) ohj. Teemu Nikki * Tellus (2014) * Linnan juhlat (2017) == Ehdokkuudet == *Jussi-palkinto 2003, paras miespääosa == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Hey

Hey on Mitchel Musson toinen single nimikkoalbumilta. Se esitettiin ensi kerran Radio Disneyllä 15. toukokuuta 2009.NEW MUSIC FROM MITCHEL MUSSO TO DEBUT ON RADIO DISNEY Disney Channel 12.5.2009 Viitattu 9.10.2009 Samana päivänä Disney Channel esitti kappaleen musiikkivideon. Hey on cover alkuperäisestä Ryan Gillmoren esittämästä kappaleesta. ==Lista sijoitukset== Vuosi Lista Paras sijoitus 2009 Canadian Hot 100 79 2009 Billboard Hot 100 70 ==Lähteet== Luokka:Mitchel Musson kappaleet Luokka:Vuoden 2009 kappaleet
Amargasaurus

Amargasaurus oli dinosaurussuku, joka eli noin 130–125 miljoonaa vuotta sitten varhaisliitukaudella. Amargasauruksen kaulan selkämystä myötäili kaksi riviä luupiikkejä, ja sieraimet sijaitsivat päälaella. Kokonsa ja harjansa turvin tämä isokokoinen dinosaurus pystyi torjumaan monien liitukauden petojen hyökkäykset. == Fossiilit == Ainoan tunnetun fossiilin (MACN-N 15) löysi Guillermo Rougier Argentiinasta vuonna 1984 tutkimusretkellä, jota johti José Bonaparte. == Koko ja ulkonäkö == Amargasaurus oli pienikokoinen sauropodi. Sen pituus oli 9–12 metriä ja paino noin 7,2 tonnia. Sillä oli sauropodille tyypillinen ruumis: pitkä häntä ja kaula, pieni pää ja tynnyrimäinen runko, jota tukivat neljä vahvaa jalkaa. Amargasauruksen kaula oli lyhyempi kuin useimmilla muilla sauropodeilla. Dinosauruksen kaulan piikkien merkitystä ei tiedetä. Eräät tutkijat uskovat niiden olleen puolustautumista varten. Toiset taas uskovat, että niiden väliin oli pingottunut ihopoimu, jossa risteili verisuonia. Amargasaurus saattoi olla laumaeläin. Ne mahdollisesti liikkuivat paikasta toiseen ravinnon loputtua muiden sauropodien tapaan. == Lähteet == * IMP hirviökortit muinaishirviöt nro 9. === Viitteet === Luokka:Sauropodit
John James Rickard Macleod

John James Rickard Macleod (6. syyskuuta 1876 – 16. maaliskuuta 1935) oli skotlantilainen fysiologi. Hän sai lääketieteen Nobelin palkinnon yhdessä Frederick Bantingin kanssa vuonna 1923 insuliiniin liittyvistä tutkimuksistaan. Macleod syntyi Skotlannissa ja opiskeli Aberdeenin yliopistossa. Valmistuttuaan hän lähti vuodeksi Leipzigin yliopistoon. Sieltä palattuaan hän sai töitä Lontoosta London Hospital Medical Schoolista. Sieltä hän siirtyi vuonna 1903 Yhdysvaltoihin, Ohioon, ja sieltä edelleen McGill- yliopistoon Kanadan puolella Montrealissa vuonna 1916. Vuonna 1918 hän siirtyi Torontoon, jossa työskenteli yhdessä insuliinin toisen keksijän Fredrick Bantingin kanssa. Vuonna 1928 hän vihdoin palasi synnyinmaahansa ja työskenteli Aberdeenin yliopistossa kuolemaansa asti. == Lähteet == Luokka:Brittiläiset lääkärit Luokka:Vuonna 1876 syntyneet Luokka:Vuonna 1935 kuolleet Luokka:Nobelin fysiologian tai lääketieteen palkinnon saajat
Monoklonaalinen vasta-aine

Monoklonaaliset vasta-aineet (mAb tai moAb) ovat samasta hybridoomasolusta kloonattujen samanlaisten immuunisolujen tuottamia identtisiä monospesifisiä vasta-aineita. Kohteeseensa sitoutuvia monoklonaalisia vasta-aineita on mahdollista tuottaa lähes mitä tahansa ainetta vastaan, jolloin niitä voidaan käyttää valitun aineen paljastamiseen tai puhdistamiseen. Monoklonaalisten vasta-aineiden tuottamisesta on tullut tärkeä keino biokemiassa, molekyylibiologiassa ja lääketieteessä. Kun monoklonaalisia vasta-aineita käytetään lääkkeenä, vaikuttavan aineen nimelle annetaan suomen kielessä päätteeksi -mabi. Monoklonaalisia vasta-aineita käytetään laajasti diagnostiikka- ja tutkimusreagensseina. Niiden käyttöönotto ihmisten terapiaan on ollut hitaampaa. Ongelmia ovat tuottaneet muun muassa sytotoksisten eli soluja tuhoavien vasta-aineiden käyttöön liittyvä riski sytokiinistimulaatiosta, solujen hajoamisriski, riski fysiologisten toimintojen lamaantumisesta ja elimistön yliherkkyysreaktiot vieraita vasta- aineita kohtaan. Vasta-aineterapian alkuaikoina vasta-aineet olivat hiiristä peräisin, mikä aiheutti immuunivasteen potilailla, jolloin seurauksena saattoi olla hoidon tehon häviäminen. Nykyisin monoklonaalisia vasta-aineita muokataan geenitekniikan avulla ihmismäisemmiksi, jolloin muokattuja vasta-aineita kutsutaan kimeerisiksi tai humanisoiduiksi riippuen ihmismäisten ja hiireltä peräisin olevien osuuksien suhteesta. Monoklonaalisia vasta-aineita käytetään nykyisin eri syöpien ja autoimmuunisairauksien, kuten reuman, hoitoon. Monoklonaalisia vasta-aineita on etsitty myös SARS-CoV-2-virusta vastaan. Esimerkiksi SARS-CoV-1-virusta vastaan kehitetyistä ihmisperäisestä monoklonaalista vasta-aineista yhden (47D11) on raportoitu olevan tehokas myös SARS-CoV-2-infektiota vastaan. Löydös saattaisi tarjota erään reitin hoidon kehittämiseksi covid-19-tautiin. ==Katso myös== * Polyklonaalinen vasta-aine * Teplitsumabi ==Lähteet== ==Aiheesta muualla== * Solunetin tietoa monoklonaalisista vasta-aineista Luokka:Immunologia Luokka:Biotekniikka Luokka:Vasta-aineet
Nordic Trophy Finland

Nordic Trophy Finland on jääkiekkoturnaus, jossa pelaavat kuusi SM-liigan joukkuetta. Turnaus käydään ennen varsinaisen liigakauden alkua elokuussa.Nordic Trophy Finland turnauksen aikataulu HIFK 20.7.2009 Turnaus perustettiin, kun Nordic Trophy-turnauksen jatko oli epäselvä. == Lähteet == Luokka:Jääkiekkokilpailut
Tōhokun yliopisto

Tōhokun yliopisto (, lyhennetty usein 東北大, Tōhokudai) sijaitsee Sendain kaupungissa Japanissa. Kyseessä on yksi Japanin suurimmista ja vanhimmista valtiollisista yliopistoista; vuonna 2008 siellä oli opiskelijoita 17 847. Tōhokun yliopisto koostuu 10 tiedekunnasta ja 18 tutkijakoulusta. Tōhokun yliopisto perustettiin vuonna 1907 kolmantena keisarillisena yliopistona Japanissa, kaksi muuta olivat Tokion ja Kioton keisarilliset yliopistot. Se oli ensimmäinen Japanin valtiollinen yliopisto, joka otti opiskelijoikseen myös naisia vuonna 1913. Yliopiston aiempi nimi Tōhokun keisarillinen yliopisto vaihdettiin vuonna 1947 nykyiseksi nimeksi Tōhokun yliopisto. == Kampukset == Tōhokun yliopistolla on viisi kampus- eli yliopistoaluetta Sendain kaupungissa: *Katahira *Kawauchi *Aobayama *Seiryō *Amamiya == Lähteet == == Aiheesta muualla == * Tōhokun yliopiston museo Luokka:Japanin yliopistot ja korkeakoulut Luokka:Sendai
Mannaanit

Mannaanit ovat luonnossa yleisiä kasvipolysakkarideja. Niitä esiintyy runsaasti muun muassa havupuissa (kuten kuusen galaktoglukomannaani, GGM). Niiden kaupallista potentiaalia tutkitaan esimerkiksi elintarviketeollisuudessa.http://www.mm.helsinki.fi/tutkimus/tiedotteet/2009/091002_mikkonen.html == Katso myös == * Polysakkaridit ==Lähteet== == Aiheesta muualla == * Mannans as film formers and emulsion stabilizers/Doctoral dissertation (article- based), University of Helsinki (Mikkonen, Kirsi) Mannaanit
The Critic

The Critic on yhdysvaltalainen animaatiosarja, jota tehtiin vuosina 1994 ja 1995. Se kertoo New Yorkissa elävästä elokuvakriitikko Jay Shermanista. Shermanin äänenä esiintyy Jon Lovitz. Sarjan suunnittelivat Al Jean ja Mike Reiss, jotka olivat aiemmin työstäneet Simpsonit-sarjaa.The Critic: The Complete Series Slant Magazine == Lähteet == == Aiheesta muualla == * Luokka:Yhdysvaltalaiset animaatiosarjat Luokka:1990-luvun piirrossarjat
Hudson Maxim

Hudson Maxim (1853–1927) oli yhdysvaltalainen keksijä ja kemisti, jonka kehittämiä räjähteitä käytettiin laajasti ensimmäisessä maailmansodassa.Encyclopedia Britannica Hänen veljensä Hiram Maxim teki myös aseisiin liittyviä keksintöjä. == Lähteet == == Aiheesta muualla == Luokka:Yhdysvaltalaiset kemistit Luokka:Yhdysvaltalaiset keksijät Luokka:Vuonna 1853 syntyneet Luokka:Vuonna 1927 kuolleet
Matka kauhuun

Matka kauhuun (Journey into Fear) on yhdysvaltalainen film noir -elokuva vuodelta 1943. Sen vakoilutarina sijoittuu Istanbuliin.Allmovie Elokuvan näyttelijöinä oli useita jäseniä Orson Wellesin Mercury Theatre -ryhmästä. == Lähteet == Luokka:Vuoden 1943 yhdysvaltalaiset elokuvat Luokka:Film noir -elokuvat Luokka:Yhdysvaltalaiset romaaneihin perustuvat elokuvat
Tiedän mitä teit viime kesänä 3

Tiedän mitä teit viime kesänä 3 () on vuonna 2006 suoraan videolle julkaistu yhdysvaltalainen slasher-elokuva, jonka on ohjannut Sylvain White. Elokuvan pääosia näyttelevät Brooke Nevin, David Paetkau, K. C. Clyde ja Ben Easter. Tiedän mitä teit viime kesänä 3 on jatkoa elokuville Tiedän mitä teit viime kesänä (1997) ja Tiedän yhä mitä teit viime kesänä (1998). == Rooleissa == Luokka:Vuoden 2006 yhdysvaltalaiset elokuvat Luokka:Slasher-elokuvat Luokka:Suoraan videolle julkaistut elokuvat
Väärät juuret

Väärät juuret on Saara Saarelan ohjaama draamaelokuva vuodelta 2009. Se on kuvattu Oulussa. Elokuvassa osto- ja myyntiliikkeen pitäjä Mikko Kuura (Pertti Sveholm) sairastaa vakavaa perinnöllistä tautia ja on huolissaan liikkeensä jatkajasta. Hänen opettajana työskentelevällä vaimollaan Mirjamilla (Milka Ahlroth) puolestaan on rahahuolia veljelleen Jannelle (Jarkko Pajunen) taatun lainan vuoksi. Perheen 16-vuotias Pihla-tytär (Emma Louhivuori) haluaa muuttaa pois kotoa. Mirjami kutsuu paikalle myös Mikon aikuisen pojan, Sakarin (Niko Saarela), joka on ollut kauan poissa. Perheeseen kuuluu myös 8-vuotias, Kiinasta adoptoitu Lumi-tytär (Silva Robbins). == Rooleissa == == Vastaanotto == Väärät juuret sai melko nihkeitä arvosteluja. Monien näyttelijöiden roolisuorituksia ja ajoittaista lämmintä huumoria kehuttiin, mutta elokuvaa moitittiin arkisesta tylsyydestä, osoittelevuudesta sekä liian monien teemojen huonorytmisestä ja raskassoutuisesta kuljetuksesta.Piela, Mikko: Väärät juuret, Uusi Suomi. == Lähteet == Luokka:Suomalaiset draamaelokuvat Luokka:Vuoden 2009 suomalaiset elokuvat Luokka:Saara Saarelan ohjaamat elokuvat
The Cove – meren salaisuus

The Cove – meren salaisuus on 2009 valmistunut dokumenttielokuva vuosittaisesta, noin 23 000 delfiinin surmaamisesta kansallispuistossa Taijissa (Wakayama) Japanissa. Elokuvan ohjasi entinen National Geographicin valokuvaaja Louie Psihoyos, dokumenttia kuvattiin salaa vuoden 2007 kuluessa vedenalaisten mikrofonien ja kiviksi naamioitujen teräväpiirtokameroiden avulla. Elokuva sai maaliskuussa 2010 parhaan dokumentin Oscar-palkinnon. == Lähteet == == Aiheesta muualla == * * Luokka:Elokuvat eläinten oikeuksista Luokka:Parhaan dokumenttielokuvan Oscar-palkinnon saaneet elokuvat Luokka:Vuoden 2009 dokumenttielokuvat Luokka:Yhdysvaltalaiset dokumenttielokuvat
Medeu

thumb|right|300px| Kazakstan-Mongolia Medeu on samannimisessä laaksossa Kazakstanissa sijaitseva pikaluistelukompleksi. Se sijaitsee 1 691 metrin korkeudella merenpinnasta. Aikoinaan Medeu oli eräs nopeimmista pikaluisteluradoista maailmassa ja se on toiminut lukuisten arvokilpailujen isäntänä. Aikojen saatossa siellä on luisteltu kaikkiaan 170 maailmanennätystä. Neuvostoliiton romahdettua Medeo jäi retuperälle, eikä siellä käyty kilpailuja pitkiin aikoihin. Vuonna 2003 se kunnostettiin täydellisesti. Vuonna 2011 siellä järjestettiin Aasian talvikisojen jääpallokilpailut ja vuonna 2012 se toimi jääpallon MM-kilpailuiden pääareenana. Kazakstan haki myös vuoden 2014 talviolympialaisia. ==Rataennätykset== *500 m: 36,23 – Nick Thometz *1 000 m: 1.12,05 – Nick Thometz *1 500 m: 1.52,29 – Viktor Šašerin *3 000 m: 3.56,65 – Sergei Martšuk *5 000 m: 6.49,15 – Viktor Šašerin *10 000 m: 13.54,81 – Igor Malkov ==Kansainväliset arvokilpailut== * Naisten pikaluistelun EM-kilpailut 1974 ja 1984 * Miesten yleisluistelijoiden MM-kilpailut 1988 * Jääpallon maailmanmestaruuskilpailut 2012 ==Aiheesta muualla== * Virallinen sivu Luokka:Neuvostoliiton pikaluistelu Luokka:Kazakstanin pikaluisteluradat Luokka:Tekojääradat Luokka:Almatyn rakennukset ja rakennelmat Luokka:Almatyn urheilu
Marconi Company

Marconi on Guglielmo Marconin vuonna 1897 alun perin nimellä The Wireless Telegraph & Signal Company perustama radiolaitteita valmistava yritys. Vuonna 1900 yritys muutti nimekseen Marconi's Wireless Telegraph Company. Yritys toimi Englannin Chelmsfordissa. Yritys päätyi English Electricin haltuun 1946 ja vuonna 1963 sen nimeksi tuli Marconi Company Limited. English Electric fuusioitui 1968 brittiläisen General Electric Company plc:n kanssa, ja 1987 Marconin nimeksi tuli GEC-Marconi Limited. Vuonna 1998 nimi vaihdettiin Marconi Electronic Systems Limitediksi ja vuonna 1999 General Electric Company nimettiin Marconi plc:ksi. Vuonna 1999 Marconi Electronic Systems sulautettiin British Aerospaceen josta muodostettiin myöhemmin BAE Systems. Ericsson osti suurimman osan Marconin jäljelle jääneistä toiminnoista vuonna 2005. Lopusta yhtiöstä muodostettiin Telent. == Lähteet == == Aiheesta muualla == Luokka:Brittiläiset yritykset Luokka:Tietotekniikkayhtiöt
Avebury (kylä)

Avebury on englantilainen kylä ja kunta Wiltshiren kreivikunnassa, Marlboroughista länteen. Kylä sijaitsee muinaisen Aveburyn kivikehän eli Avebury Circlen sisäpuolella. Tämä ympyräkaivanto ja kivikehä on peräisin neoliittiselta kivikaudelta. Se on suurempi ja vanhempi kuin läheinen Stonehenge. Aveburyn kuntaan kuuluvat myös läheiset Avebury Trusloen, Beckhamptonin ja West Kennettin kylät. == Kivikauden monumentit == Aveburyn kivikehästä on aikojen saatossa hävinnyt kiviä. Arkeologi Alexander Keiller pystytti kaatuneita kiviä uudestaan 1930-luvulla entistäessään kivikehää osittain alkuperäiseen muotoonsa. Vuoden 1943 jälkeen kylä ja kehä ovat olleet National Trustin valvonnassa. Vuonna 1986 Unesco lisäsi Avebury Circlen maailmanperintöluetteloon, jossa Stonehenge ja Silbury Hill jo olivat. Avebury Circle oli suunnilleen ympyrän muotoinen 98 pystykivestä koostunut kehä, jonka halkaisija oli 335 metriä. Kivien korkeus oli jopa 4,2 metriä ja paino 40 tonnia. Kehän sisällä oli rinnakkain kaksi pienempää kivikehää. Eteläisen pienen kivikehän keskuksessa on valtava pystykivi, ”Obeliski”. Suurta kivikehää ympäröi noin 421 metrin läpimittainen rengasmainen kaivanto, josta otettu maa oli kasattu valliksi renkaan ulkopuolelle. Renkaan muotoisessa vallihaudassa oli neljä sisäänkäyntimäistä katkosta. Kahteen suuntaan lähtivät yli kahden kilometrin pituiset tiet. Toinen kivien reunustama tie vei puu- ja kivikehistä koostuneeseen ”pyhäkköön” eli The Sanctuaryyn, toinen ”pitkille kiville”. Sanctuaryyn vievä tie on nimeltään West Kennet Avenue. Lähellä on myös ympyräkaivanto ja muinainen puukehä Windmill Hill. Lisäksi Avebury Circlen lähiseuduilla on kaksi suurta esihistoriallista maakumpua, joista toinen on pyöreä Silbury Hill ja toinen West Kennet Long Barrow’n pitkäkumpu. Britteinsaarten tunnetuin kivikehä Stonehenge sijaitsee vain 32 kilometrin päässä Aveburystä etelään. Rakennelmien suuresta määrästä päätellen Avebury oli aikoinaan vilkkaan uskonnollisen toiminnan keskus. Tämä kertoo vauraasta kivikautisesta yhteisöstä, jossa pappien mahti oli luultavasti suuri. Tutkimalla löytöjä ja vertaamalla niitä muihin kulttuureihin voidaan päätellä, että paikalla järjestettiin vuodenaikakierron mukaisia rituaaleja, joihin kuului esineiden, kasvien, eläinten ja ihmisten uhraamista. == Lähteet == == Aiheesta muualla == Luokka:Asutut paikat Wiltshiressä Luokka:Englannin kaupungit Luokka:Englannin kunnat
Risto Lignell

Risto Lignell (s. 20. maaliskuuta 1952) on suomalainen entinen koripalloilija. Lignell edusti uransa aikana muun muassa Panttereita, jonka paidassa hänet valittiin kaksi kertaa vuoden koripalloilijaksi. Lignell oli edustamassa Suomen koripallomaajoukkuetta vuoden 1977 EM-kisoissa. Seitsemässä ottelussa Lignell teki keskimäärin 11,2 pistettä. Maajoukkueessa hän pelasi 169 peliä, joissa hän teki 1897 pistettä. Hän voitti yhden Suomen mestaruuden vuonna 1980 Pantterien paidassa. == Katso myös == *Luettelo 5 000 pistettä saavuttaneista Korisliiga-pelaajista *Luettelo 1 000 pistettä Suomen koripallomaajoukkueessa tehneistä pelaajista == Lähteet == Luokka:Suomalaiset koripalloilijat Luokka:Vuonna 1952 syntyneet Luokka:Elävät henkilöt
Arto Lilja

Arto Lilja (s. 16. huhtikuuta 1973) on suomalainen hiihtosuunnistaja ja moninkertainen MM-mitalisti. Navia edustavaa Liljaa valmensi Kari Melender. Östersundin MM-kilpailuissa 2004 Lilja voitti pronssia keskimatkalta. Lisäksi hän on voittanut MM-kilpailuiden viestistä hopeaa vuonna 1996 Lillehammerissa, 2002 Borovetzissa ja 2005 Levillä sekä pronssia vuonna 2004 Östersundissa. Hiihtosuunnistuksen maailmancupin kokonaiskilpailussa 2003 Lilja sijoittui kolmanneksi. Nykyään hän toimii terveystiedon ja liikunnan opettajana yläkoulussa ja lukiossa. ==Lähteet== Luokka:Suomalaiset hiihtosuunnistajat Luokka:Vuonna 1973 syntyneet Luokka:Elävät henkilöt
Luettelo 50 tärkeimmästä koripallovaikuttajasta Euroliigassa

Tämä on luettelo viidestäkymmenestä tärkeimmästä koripallovaikuttajasta Euroliigassa. Vuonna 2008 Euroliigassa juhlittiin sarjan viisikymmenvuotista historiaa, jolloin haluttiin palkita sarjan historian parhaimpia pelaajia. Madridin Palacio de Deportes de la Comunidad de Madridissa järjestetyssä tapahtumassa palkittiin 35 pelaajaa, 10 valmentajaa ja 5 tuomaria. Valinnat teki erityinen komitea, jota johti Borislav Stanković. Muita ryhmään kuuluneita olivat ULEB-liiton johtaja Eduardo Portela, pelaajia edustaneet Sergei Belov ja Dino Meneghin, sekä valmentajia edustaneet Lolo Sainz ja Dan Peterson. Lisäksi mukana olivat Maccabi Tel Avivin presidentti Shimon Mizrahi, tuomari Costas Rigas sekä Jean-Luc Thomas, joka edusti sanomalehti L'Equipeta. Paikalla olivat kaikki lukuun ottamatta Belovia, joka oli kuitenkin jo sanonut mielipiteensä valinnoista aikaisemmin. Ryhmä valitsi pelaajat listasta, johon he olivat aikaisemmin jo keränneet nimiä. Lisäksi listassa oli yleisön ehdotuksia. == Valinnat == === Pelaajat === thumb|Anthony Parker. thumb|Pini Gershon. # Kans. Nimi Ammattilaisura 1\. 1996– 2\. 1972–1983 3\. 1965–1985 4\. 1971–1991 5\. 1958–1978 6\. 1958–1973 7\. 1976–1995 8\. 1971–1995 9\. 1969–1990 10\. 1970–1991, 2006 11\. 1966–1994 12\. 1962–1980 13\. 1977–2002 14\. 1990–2009 15\. 1975–1995 16\. 1976–1996 17\. 1995– 18\. 1964–1983 19\. 1985–2006 20\. 1979–1993 21\. 1984–2003 22\. 1994– 23\. 1981–2005 24\. 1963–1977 25\. 1990–2007 26\. 1971–1991 27\. 1985–2005 28\. 1987–2000 29\. 1985–2005 30\. 1953–1969 31\. 1964–1980 32\. 1969–1993 33\. 1968–1986 34\. 1993– 35\. 1967–1984 === Valmentajat === # Kans. Nimi Valmennusura 1\. 1957–1975 2\. 1972–2000 3\. 1992– 4\. 1989– 5\. 1978– 6\. 1978– 7\. 1954–1984 8\. 1991– 9\. 1954–1991 10\. 1970–1991, 2006 === Tuomarit === # Kans. Nimi 1\. 2\. 3\. 4\. 5\. == Lähteet == Luokka:Euroliiga Vaikuttajat
Raivaaja

Raivaaja voi viitata seuraaviin: * Raivaaja, vuosina 1905–2009 ilmestynyt amerikansuomalainen lehti * Raivaaja, Kotkassa vuosina 1945–1959 ilmestynyt kansandemokraattinen sanomalehti * Raivaaja, Lahdessa vuosina 1905–1914 ilmestynyt sosiaalidemokraattinen sanomalehti * Raivaaja, Vaasassa vuosina 1920–1926 ilmestynyt sanomalehti * Miinanraivaaja, sotilaskäyttöön tarkoitettu alus * Raivaajapatsaat, eri tekijöiden eri nimillä tekemiä samanaiheisia veistoksia **Raivaaja, Aarre Aaltosen tekemä raivaajapatsas Pöytyällä
All the World’s a Stage

All the World's a Stage on kanadalaisen progressiivisen rockyhtyeen Rushin ensimmäinen livealbumi vuodelta 1976. Se on äänitetty 2112-kiertueen aikana Massey Hall -teatterissa Torontossa.All the World's a Stage ==Kappaleet== # # # # # # ## ## ## ## ## # # # # ==Kokoonpano== * Geddy Lee – basso, laulu * Alex Lifeson – kitara * Neil Peart – rummut == Lähteet == Luokka:Vuoden 1976 konserttitallenteet Luokka:Rushin albumit
Şükrü Saracoğlu

Mehmet Şükrü Saracoğlu (1887 – 27. joulukuuta 1953) oli turkkilainen tasavaltalaisen kansanpuolueen poliitikko. Hän toimi maansa talousministerinä vuosina 1927–1930, oikeusministerinä 1933–1938, ulkoministerinä 1938–1942, pääministerinä 1942–1946 ja parlamentin puhemiehenä 1948–1950. Hän oli myös Fenerbahçe SK -seuran puheenjohtajana vuosina 1934–1950. Jalkapallostadion Fenerbahçe Şükrü Saracoğlu on nimetty Saracoğlun mukaan. == Aiheesta muualla == * Encyclopædia Britannica: Sukru Saracoglu (prime minister of Turkey) Luokka:Turkkilaiset poliitikot Luokka:Vuonna 1887 syntyneet Luokka:Vuonna 1953 kuolleet
Monsteritalo

Monsteritalo () on vuonna 2006 ensi-iltansa saanut tietokoneanimaatioelokuva, jonka ohjasi Gil Kenan. Elokuvan käsikirjoituksesta vastasivat Dan Harmon, Rob Schrab ja Pamela Pettler. Pääosassa ääninäyttelivät muun muassa Mitchel Musso, Sam Lerner ja Spencer Locke. == Äänirooleissa == == Ehdokkuudet == Elokuva sai vuonna 2007 Oscar-ehdokkuuden parhaan animaatioelokuvan kategoriassa. Myös elokuvan näyttelijät saivat ehdokkuuksia äänirooleistaan. Päärooleissa esiintyneistä Mitchel Musso huomioitiin Saturn-ehdokkuudella parhaana nuorena näyttelijänä. Lisäksi Sam Lerner ja Spencer Locke olivat ehdolla Annie- gaalassa parhaan elokuvassa ääninäyttelemisestä.IMDb Viitattu 10.10.2009 == Lähteet == Luokka:Vuoden 2006 yhdysvaltalaiset elokuvat Luokka:Yhdysvaltalaiset animaatioelokuvat Luokka:Steven Spielbergin tuottamat elokuvat Luokka:3D-elokuvat Luokka:Elokuvat hirviöistä
Dick Forsman

Dick Forsman (s. 1953 Helsinki) on suomalainen lintukirjailija ja valokuvaaja. Forsman on Euroopan tunnetuimpia petolintujen tuntijoita ja tutkijoita,Suurikuu.fi ja on kirjoittanut ja kuvittanut useita määritysoppaita, tietokirjoja ja valokuvateoksia, sekä kymmeniä lintutieteellisiä artikkeleita alan julkaisuihin. Forsman toimi Suomen Rariteettikomitean puheenjohtajana vuosina 1992–1993 ja jäsenenä 1984–1991.BirdLife Suomi Forsman opiskeli Helsingin yliopistossa eläin- ja perinnöllisyystiedettä ja toimi freelance-luontotoimittajana Yleisradiossa. Hän on toiminut lintu- ja luontomatkojen oppaana sekä Suomessa että ulkomailla. Limosa == Teokset == * Muuttolinnut: Ilmojen valtiaat, yhdessä Matti Torkkolan kanssa. WSOY. ISBN 951-01-9127-2 * Suomen haukat ja kotkat. Kirjayhtymä. ISBN 951-26-3824-X * Suomen päiväpetolinnut: haukkojen ja kotkien määritysopas. Lintutieto Oy. ISBN 951-95-5601-X * Lintupäiväkirjat. Merkintöjä, luonnoksia, maalauksia 1984–2005. Tammi, Helsinki. 2006. ISBN 951-31-3468-7 * The Raptors Of Europe And The Middle East. A & C Black Publishers Ltd. 2007. ISBN 0713688211 * Petolinnut. Otava. 2007. ISBN 978-951-1-21147-1 * Päiväperhoset Suomen luonnossa, yhdessä Olli Vesikon kanssa. Otava. 2007. ISBN 951-12-0039-9 * Petolinnut Suomen luonnossa. Otava. 2018. ISBN 978-951-1-31914-6 * Saariston linnut Suomen luonnossa. Otava. 2019. ISBN 978-951-1-33229-9 == Lähteet == *Kotisivu *Tammi === Viitteet === Luokka:Suomalaiset ornitologit Luokka:Suomalaiset tietokirjailijat Luokka:Suomalaiset luontokuvaajat Luokka:Suomalaiset kuvittajat Luokka:Elävät henkilöt Luokka:Vuonna 1953 syntyneet
Marita Cauthen

Marita Cauthen (s. 1948 Tampere) on Yhdysvalloissa asuva suomalaissyntyinen toimittaja. Cauthen kirjoitti ylioppilaaksi Porin suomalaisesta yhteislyseosta vuonna 1968. Saman vuoden syksyllä hän otti vuoden mittaisen au pair -pestin Connecticutin New Haveniin. Vuonna 1971 Cauthen muutti Massachusettsiin, lähelle Fitchburgia, jossa julkaistiin amerikansuomalaista Raivaaja- sanomalehteä. Hän tuli Raivaajan toimittajaksi vuonna 1981 ja toimi lehden viimeisenä päätoimittajana vuodesta 1984 sen lakkauttamiseen 2009 saakka. Cauthen opettaa suomen kieltä ja osallistuu aktiivisesti suomalaistoimintaan. Hän on myös Ulkosuomalaisparlamentin puhemiehistön jäsen. Presidentti Tarja Halonen myönsi vuonna 2004 Cauthenille Suomen Leijonan ritarikunnan 1. luokan ritarimerkin. == Lähteet == * *Demarin artikkeli Luokka:Suomalaiset toimittajat Luokka:Amerikansuomalaiset henkilöt Luokka:Vuonna 1948 syntyneet Luokka:Elävät henkilöt
Dino Meneghin

Dino Meneghin (s. 18. tammikuuta 1950 Alano di Piave) on italialainen kilpauransa lopettanut koripalloilija. Meneghin voitti seitsemän Euroliigan mestaruutta uransa aikana ja pelasi 13 kertaa Euroliigan finaalissa. Lisäksi hän voitti kaksi Saporta Cupia, yhden Korać Cupin, kaksitoista Italian mestaruutta sekä kuusi Italian cupia. Vuoden 1970 NBA:n varaustilaisuudessa Atlanta Hawks varasi Meneghinin yhdennellätoista kierroksella. Vuonna 2009 Meneghin valittiin Italian koripalloliiton presidentiksi. == Lähteet == == Aiheesta muualla == * Lega Basket Serie A * FIBA Hall of Fame Luokka:Italialaiset koripalloilijat Luokka:Italialaiset olympiamitalistit Luokka:Italialaiset urheiluvaikuttajat Luokka:Vuonna 1950 syntyneet Luokka:Elävät henkilöt
John Wiley & Sons

John Wiley & Sons, Inc, usein lyhyesti Wiley, on kansainvälinen kustantamo, joka kustantaa akateemista kirjallisuutta, oppikirjoja ja julkaisusarjoja. Wiley InterScience on Wileyn maksullinen internet-palvelu, jossa on digitaalisessa muodossa lähes 1 500 julkaisusarjaa, noin 7 000 kirjaa, useita tietokantoja ja laboratoriomanuaaleja. Kustantamo sai alkunsa New Yorkissa vuonna 1807, kun Charles Wiley aloitti 25-vuotiaana lakikirjoja painavan pienen kustantamon. Charles Wileyn kuoltua 1826 hänen poikansa John otti perheyrityksen haltuunsa vain 18-vuotiaana. Kustantamon nimeksi tuli John Wiley & Son, kun Johnin vanhin poika Charles liittyi yhtiön toimintaan vuonna 1850. Vasta Johnin toiseksi vahimman pojan William Halsted Wileyn tultua mukaan kustantamon toimintaan, sai kustantamo nykyisen nimensä. Kustantamo saavutti hiljalleen johtavan aseman tekniikan ja tieteen julkaisijana Yhdysvalloissa, ja tammikuussa 1904 perheyritys yhtiöitettiin. Samoihin aikoihin alkoi yhtiön kansainvälinen toiminta alkoi. Wiley laajeni huomattavaksi kansainväliseksi julkaisijaksi 1960-luvulla, kun se perusti toimipisteitä eri mantereille. Vuonna 1961 Wiley otti haltuunsa Interscience Publishers -yhtiön ja vuotta myöhemmin yhtiön osakkeita tarjottiin ensi kertaa perheen ulkopuolisille. Perheyrityksestä tuli osakeyhtiö. Vuonna 1989 kustantamon julkaiseminen laajeni huomattavaksi, kun se osti biotieteiden alan kustantamon Alan R. Liss, Inc. Sitä seurasi monia muita yritysostoja, joista osa oli huomattavia. Vuonna 2007 Wiley muun muassa osti Blackwell Publishing -kustantamon osakkeita 527 miljoonalla punnalla. Blackwell julkaisi tuolloin noin 800 tieteellistä julkaisusarjaa, joten yhdistetyn Wileyn ja Blackwellin tieteellisten julkaisusarjojen määrän arvioitiin kohoavan noin 1 250:een. Toukokuussa 2024 Wiley lopetti 19 tieteellistä julkaisua, joista vastasi tytäryhtiö Hindawi. Joulukuussa 2023 Wiley ilmoitti lopettavansa Hindawi- brändin käytön. Wiley hankki Hindawin vuonna 2021 ja myöhemmin havaitsi ongelmia sen julkaisuissa johtaen vetämiseen. ==Lähteet== Luokka:Yhdysvaltalaiset kustantamot Luokka:Yhdysvaltalaiset viestintäyhtiöt Luokka:Media-alan tuotemerkit
Wiley

Wiley voi tarkoittaa ainakin seuraavia: ;henkilöitä: * Wiley (oik. Richard Kylea Cowie, s. 1979), brittiläinen rap-artisti ja musiikkituottaja * Kehinde Wiley (s. 1977), yhdysvaltalainen taidemaalari * Mildred Wiley (1901–2000), yhdysvaltalainen korkeushyppääjä ;muita merkityksiä: * Wiley, John Wiley & Sons, kansainvälinen, alun perin yhdysvaltalainen kustantamo.
Yhdentoista virran maa – Siirtomaa-Suomen laulut

Yhdentoista virran maa – Siirtomaa-Suomen laulut on Mikko Alatalon kokoelma- albumi, joka julkaistiin 21. lokakuuta 2009. Kokoelma sisältää Alatalon Siirtomaa-Suomen laulut -trilogian albumit: Yhdentoista virran maa (1978), Iso joki tulvii (1981) sekä III tasavallan vieraana (1982). == Kappaleet == === CD 1 === # Kymmenen virran maa # Nuoruuden kultasiivet # Leuhkat eväät # Katso mua Sirkka # Anna-Liisa # Teuvo # Elämisen tahti # Isänmaa # Pohjanmaan junassa # Mädäntynyt sydän # Suomalainen Odysseia # Tunnetko rakkauden? # Kirkonkylän rabbi # Takaisin keskiluokkaan # Yhdentoista virran maa # Saarna # Ihmisen ikävä toisen luo === CD 2 === # Suomenmaa # Ajolähtö # Pohjoisen laulu # Isänmaan toivot # Jolsa jätkä # Kulta etkö tulis hakemaan mua kotiin # Suomalainen reissupoika # Kun iso joki tulvii # Kiitos kunnon ihmiset # Sata kertaa # Virkasheikki # Kolmannen tasavallan vieraana # Menovesi # Jepari vain # Taistelija # Kireässä piirissä # Kiiminkijoki Luokka:Vuoden 2009 kokoelma- albumit Luokka:Mikko Alatalon albumit
Mário de Andrade

Mário Raul de Morais Andrade (1893–1945) oli brasilialainen runoilija, valokuvaaja ja taidekriitikko. Hän vaikutti suuresti maansa modernin kirjallisuuden kehitykseen. Hän syntyi ja varttui São Paulossa, ja ennen kirjailijan uraansa hän opiskeli ja opetti musiikkia.Mário de Andrade Biografia (Archive.org) Andrade oli modernistisen 1922-liikkeen (Semana de Arte Moderna 1922) johtohahmo ja oli São Paulon kulttuurijohtaja vuodesta 1935.Semana da Arte Moderna, Pitoresco.cm, viitattu 24.11.2021 == Lähteet == == Aiheesta muualla == Luokka:Brasilialaiset kirjailijat Luokka:Portugalinkieliset kirjailijat Luokka:Valokuvaajat Luokka:Taidekriitikot Luokka:Vuonna 1893 syntyneet Luokka:Vuonna 1945 kuolleet
Shimon Mizrahi

thumb|Shimon Mizrahi. Shimon Mizrahi (s. 1939) on israelilainen koripallovaikuttaja ja Maccabi Tel Avivin presidentti. Vuonna 2007 yhdysvaltalainen Time-lehti valitsi hänet maailman kuudenneksitoista parhaaksi seuramanageriksi. Mizrahi on toiminut seuran presidenttinä vuodesta 1969 lähtien ja tuonut sille useita Euroopan mestaruuksia. == Lähteet == Luokka:Urheiluvaikuttajat Luokka:Israelilaiset henkilöt Luokka:Vuonna 1939 syntyneet Luokka:Elävät henkilöt
Benn Pitman

Benn Pitman (1822–1910) oli englantilais-yhdysvaltalainen pikakirjoittaja. Hän opetti pikakirjoitusta, julkaisi pikakirjoituskirjoja ja -lehtiä, ja toimi myös eri taideaineiden opettajana. Pitman kouluttautui arkkitehdiksi, mutta omistautui pian pikakirjoitukselle. Kymmenen vuoden ajan 1843–1852 hän kiersi ympäri Britanniaa opettamassa veljensä Isaac Pitmanin kehittämää pikakirjoitusjärjestelmää. Eri kaupunkeja kertyi kolmisenkymmentä, ja kussakin hän viipyi yhdestä kuuteen kuukautta.Pitman, s. 79 Veljensä pyynnöstä Pitman muutti vuonna 1853 Yhdysvaltoihin levittämään pikakirjoitusjärjestelmää sinnekin.Pitman, s. 76 ja 97 Hän asettui Cincinnatiin Ohioon, ja perusti sinne pikakirjoituskoulun nimeltään Phonographic Institute. Pitman julkaisi pikakirjoituslehteä ja pikakirjoitusoppaita, joita myytiin kaikkiaan satojatuhansia kappaleita. Hän toimi pikakirjoittajana useissa tunnetuissa oikeudenkäynneissä, muun muassa presidentti Lincolnin murhaoikeudenkäynnissä, ja julkaisi näistä painettuja oikeudenkäyntiraportteja. 1870-luvulta lähtien Pitman luennoi Cincinnatin yliopistossa taiteesta ja kirjankuvitusmenetelmistä. == Lähteet == === Viitteet === Luokka:Pikakirjoittajat Luokka:Vuonna 1822 syntyneet Luokka:Vuonna 1910 kuolleet
Kalsiumfosfaatti

Kalsiumfosfaatti eli kalsiumortofosfaatti (Ca3(PO4)2) on kalsium- ja fosfaatti-ionien muodostama ioniyhdiste. Luonnossa sitä esiintyy muun muassa apatiitti-, whitlockiitti- ja fosforiittimineraaleina. Ihmisten ja muiden selkärankaisten luusto koostuu muun muassa kalsiumfosfaatista. Yhdistettä käytetään muun muassa lannoitteiden valmistuksessa. == Käyttökohteet == Kalsiumfosfaattia käytetään lannoitteissa sekä elintarvikkeiden säilöntäaineena, jauhonparanteena ja sulatesuolana. Kalsiumfosfaatin E-koodi on yhdessä kalsiumvetyfosfaatin ja kalsiumdivetyfosfaatin kanssa E 341. Kalsiumfosfaattia käytetään myös keramiikan valmistuksessa, karjanrehun lisäaineena, sokerisiirapin selkeyttämiseen, muovien stabilisoijana ja puskuriliuoksissa. == Valmistus == Lannoitekäyttöön tarvittava kalsiumfosfaatti saadaan luonnossa esiintyvistä mineraaleissa. Pienempiä määriä kalsiumfosfaattia voidaan valmistaa natriumfosfaatin ja kalsiumkloridin välisellä reaktiolla ammoniakin läsnä ollessa. Ainetta voidaan valmistaa myös neutraloimalla fosforihappoa kalsiumhydroksidilla. :2 H3PO4 \+ 3 Ca(OH)2 → Ca3(PO4)2 \+ 6 H2O Kalsiumfofaatista valmistetaan lannoitteissa käytettävää kalsiumdivetyfosfaattia käsittelemällä sitä rikkihapolla. Prosessin sivutuotteena syntyy lisäksi kalsiumsulfaattia. ::Ca3(PO4)2 \+ 2 H2SO4 → Ca(H2PO4)2 \+ 2 CaSO4 == Lähteet == == Aiheesta muualla == *Kyoto Encyclopedia of Genes and Genomes (KEGG): Tricalcium phosphate *ChemBlink: Calcium phosphate Luokka:Fosfaatit Luokka:Kalsiumyhdisteet
Minä taistelen

Minä taistelen on Arja Korisevan 15. studioalbumi, joka julkaistiin 18. marraskuuta 2009. Ensimmäisenä singlenä julkaistiin ”Yövieras” 25. kesäkuuta 2009. Kappale edusti poptyylissään uudenlaista Arjaa. Kappaleen ovat tehneet Ile Vainio sekä Nylon Beat ja Gimmel-yhtyeiden säveltäjänä ja tuottajana tunnettu Risto Asikainen. ”Yövieras” otettiin radioaalloilla vastaan hyvin, ja se sai runsaasti radiosoittoa nousten muun muassa Radio Suomen TOP10:n useaksi viikoksi. Toisena singlejulkaisuna levyltä irrotettiin nimikappale ”Minä taistelen”, jonka on säveltänyt Kikka Laitinen ja sanoittanut Jukka Saarinen; sovituksista vastaavat Janne Halmela ja Pertti Jalonen, joka myös vastaa kyseisen kappaleen tuotannosta. ”Minä taistelen” oli helmikuussa 2010 viihtynyt Radio Suomen soitetuimpien listalla kahdeksan viikkoa nousten parhaimmillaan sijalle 3 (sijoitukset 4-3-8-30-10-11-30-24). Tosiasiassa viikko määrä on suurempi, sillä jouluviikkoina Radio Suomi ei listaa julkaissut. Virallisten singlejen ohella levyn kappaleista runsaasti radiosoittoa ovat saaneet ”Elämä tekee tän”, joka viikolla 50 nousi paikallisradioiden yhteisen TOP20-listan sijalle 4, ja ”Elämän askeleet”, joka loppuvuodesta 2009 viihtyi useamn viikon ajan esimerkiksi Radio Kajauksen nettihittiäänestyksen kärkikymmenikössä. Minä taistelen on Korisevan ensimmäinen levy Edel Records Finlandilta ja albumi juhlisti myös hänen 20-vuotista uraansa Tangomarkkinoiden Tangokuningatar-tittelin voittamisesta 1989 lähtien. ==Kappaleet== # # # # # # # # # # # # Luokka:Arja Korisevan albumit Luokka:Vuoden 2009 albumit Luokka:Risto Asikaisen tuottamat albumit Luokka:Ilkka Vainion tuottamat albumit